b'\n_START_ARTICLE_\nAdagio i g-moll\n_START_PARAGRAPH_\n\xc2\xabAdagio i g-moll\xc2\xbb for strykere og orgelcontinuo er en nybarokkkomposisjon av Remo Giazotto, f\xc3\xb8rst publisert i 1958. Den blir vanligvis referert til som \xc2\xabAlbinonis Adagio\xc2\xbb eller \xc2\xabAdagio i g-moll av Albinoni, arrangert av Giazotto\xc2\xbb, men det blir n\xc3\xa5 fastsl\xc3\xa5tt at hele verket er skrevet av Giazotto._NEWLINE_Det var trolig basert p\xc3\xa5 et fragment fra basso continuo-linjen i andre sats av \xc2\xabSonate i g-moll\xc2\xbb av Tomaso Albinoni, antatt funnet i ruinene til det gamle S\xc3\xa4chsische Landesbibliothek i Dresden etter at det ble brannbombet av de allierte under den andre verdenskrig, men etter Giazottos d\xc3\xb8d i 1998 har det kommet for dagen at intet slikt stykke har blitt funnet eller dokumentert \xc3\xa5 ha v\xc3\xa6rt i S\xc3\xa4chsischeen Landesbibliotheks besittelse, og det blir n\xc3\xa5 antatt at hele verket er skrevet av ham selv._NEWLINE_Stykket blir vanligvis orkestrert for strykerensemble og orgel, eller strykerensemble alene, men har blitt s\xc3\xa5pass kjent at det ogs\xc3\xa5 har blitt transkribert for andre instrumenter._NEWLINE_Den italienske dirigenten Ivo Savini har transkribert den for et stort orkester og dirigert det selv, slik som i Ostrava i 1967 med Janacek-filharmonien (CD: Ivo Savini Live ISC-029)._NEWLINE_Stykket har ogs\xc3\xa5 trengt igjennom popul\xc3\xa6rkulturen, har blitt anvendt som bakgrunnsmusikk i slike filmer som Gallipoli, fjernsynsprogrammer og reklamer til det punktet at den har blitt en klisj\xc3\xa9 for selvbevisste \xc2\xabtriste\xc2\xbb \xc3\xb8yeblikk.\n_START_SECTION_\nNorsk tekst\n_START_PARAGRAPH_\nJohn Normann har skrevet en norsk tekst. Hans versjon har tittelen \xc2\xabDen gamle\xc2\xbb.'